
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1293 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση μεταβίβασης αρμοδιότητας στην Οικονο¬ 
μική Επιτροπή της Περιφέρειας Δυτικής Ελλάδας, 
συναφή με αυτές που τις έχουν δοθεί με το άρθρο 
176 του ν.3852/2010 όπως τροποποιήθηκε και 
ισχύει, με την οποία θα εγκρίνει και θα αποφασί¬ 
ζει την κατακύρωση του αποτελέσματος ανάθεσης 
δρομολογίων, κατόπιν προσφυγής στη διαδικασία 
της διαπραγμάτευσης με πλήρη διαφάνεια και 
κάθε δυνατή δημοσιότητα, για τα οποία δρομολό¬ 
για με αιτιολογημένη απόφαση του το Περιφερει¬ 
ακό Συμβούλιο ενέκρινε τη σύναψη συμβάσεων 
κατά τις διατάξεις της κοινής υπουργικής απόφα¬ 
σης 32807/2014 (ΦΕΚ 2375Β') για την πραγματο¬ 
ποίησή τους με ιδιώτες μεταφορείς. 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στην αριθμ. 17001 οικ. 
Φ.108.3/16.3.2017 απόφαση του Αναπληρωτή 
Υπουργού Εσωτερικών, που δημοσιεύθηκε στο 
ΦΕΚ 1233/τ.Β707.04.201 7. 

3 Διόρθωση σφάλματος στην με 1η /17-1-2017 
(θέμα 8ο) απόφαση του Διοικητικού Συμβουλί¬ 
ου του Γενικού Νοσοκομείου Θεσσαλονίκης «Γ. 
ΓΕΝΝΗΜΑΤΑΣ- Ο ΑΓΙΟΣ ΔΗΜΗΤΡΙΟΣ» οργανική 
μονάδα έδρας ΓΝΘ «Γ. ΓΕΝΝΗΜΑΤΑΣ» που δημο¬ 
σιεύθηκε στο ΦΕΚ 224/31.01.2017 (τ.Β'). 


ΑΠΟΦΑΣΕΙΣ 

Αριθμ. αποφ. 40/2017 (1) 

Έγκριση μεταβίβασης αρμοδιότητας στην Οικο¬ 
νομική Επιτροπή της Περιφέρειας Δυτικής Ελλά¬ 
δας, συναφή με αυτές που τις έχουν δοθεί με το 
άρθρο 176του ν.3852/2010 όπως τροποποιήθηκε 
και ισχύει, με την οποία θα εγκρίνει και θα αποφα¬ 
σίζει την κατακύρωση του αποτελέσματος ανάθε¬ 
σης δρομολογίων, κατόπιν προσφυγής στη διαδι¬ 
κασία της διαπραγμάτευσης με πλήρη διαφάνεια 
και κάθε δυνατή δημοσιότητα, για τα οποία δρο¬ 
μολόγια με αιτιολογημένη απόφαση του το Πε¬ 
ριφερειακό Συμβούλιο ενέκρινε τη σύναψη συμ¬ 
βάσεων κατά τις διατάξεις της κοινής υπουργικής 
απόφασης 32807/2014 (ΦΕΚ 2375Β') για την πραγ¬ 
ματοποίησή τους με ιδιώτες μεταφορείς. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 
ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 του ν. 3852/2010 
(ΦΕΚ 87Α77.6.2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» συστήθηκαν και συγκροτήθηκαν Περιφέ¬ 
ρειες ως ΝΠΔΔ - ΟΤΑ Β'. 

2. Την απόφαση 248595/27.12.2016 του Γενικού Γραμ¬ 
ματέα Αποκεντρωμένης Διοίκησης Πελοποννήσου Δυ¬ 
τικής Ελλάδας και ΙονίουΤροποποιήθηκε ο Οργανισμός 
Εσωτερικής Υπηρεσίας της Περιφέρειας Δυτικής Ελλά¬ 
δας (ΦΕΚ 4309Β730.12.2016). 

Τεύχος ΒΊ 293/12.04.2017 


3. Τις διατάξειςτου άρθρου 1 «Σκοπός» του ν.4270/2014 
(ΦΕΚ143Α') «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011 /85/ΕΕ) - δημόσιο 
λογιστικό και άλλες διατάξεις», σκοπός του παρόντος 
νόμου είναι η ενσωμάτωση στην ελληνική έννομη τάξη 
της Οδηγίας 2011 /85/ΕΕ του Συμβουλίου της 8ης Νο¬ 
εμβρίου 2011 σχετικά με τις απαιτήσεις για τα δημοσι¬ 
ονομικά πλαίσια των κρατών - μελών της Ευρωπαϊκής 
Ένωσης (ΕΕ ί 306/41), καθώς και η συστηματική ένταξη 
σε ενιαίο κείμενο και, κατά περίπτωση, η επικαιροποίηση 
των ισχυουσών αρχών δημοσιονομικής διαχείρισης και 
εποπτείας και των διατάξεων του δημόσιου λογιστικού. 

4. Το άρθρο 163 του ν. 3852/2010 σύμφωνα με το οπι¬ 
οίο το Περιφερειακό Συμβούλιο ασκεί όλεςτις αρμοδιό¬ 
τητες που ανήκουν στην περιφέρεια, εκτός από εκείνες 
που έχουν ανατεθεί με ρητή διάταξη σε άλλο όργανο 
της περιφέρειας ή έχουν μεταβιβαστεί από το ίδιο το 
συμβούλιο σε επιτροπή του. 

5. Την υπ' αριθμό 400/2014 απόφαση του Πολυμε¬ 
λούς Πρωτοδικείου Πατρών γίνεται η επικύρωση των 
αποτελεσμάτων των Περιφερειακών Εκλογών της 18ης 
και 25ης Μάίου 2014, με την οποία ανακηρύχτηκαν ο 
Περιφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι Περιφέρειας 
Δυτικής Ελλάδας για την περίοδο 2014-2019, καθώς και 
με την 456/2014 διόρθωση - συμπλήρωση αυτής. 

6. Το από 25.8.2014 πρακτικό ορκωμοσίας ανέλαβε τα 
καθήκοντά της η νέα Περιφερειακή Αρχή της Περιφέρει¬ 
ας Δυτικής Ελλάδας. 

7. Την υπ'αριθμό οικ. 253511/3946/3.10.2016 (ΦΕΚ 
555 τ.ΥΟΔΔ/18.10.2016) απόφαση του ο Περιφερειάρ¬ 
χης Δυτικής Ελλάδας, τροποποίησε την υπ' αριθ. οικ. 
246014/4155/11.9.2014 απόφαση του (ΦΕΚ 603/ΥΟΔΔ/ 
1-10-2014) περί ορισμού Αντιπεριφερειαρχών της Πε¬ 
ριφέρειας Δυτικής Ελλάδας, όπως ισχύει μετά την τρο¬ 
ποποίηση της με την υπ'αριθ. 279404/4443/27.10.2015 
απόφαση του ιδίου (ΦΕΚ 796τ.ΥΟΔΔ/6.11.2015). 

8. Την υπ' αριθμό οικ. 6296/59/9.1.2017 (ΦΕΚ 211 Β'/ 
30.1.2017) απόφαση του Περιφερειάρχη με την οποία 
μεταβιβάστηκαν αρμοδιότητες α) στους Αντιπεριφερει- 
άρχες που ορίστηκαν από τον Περιφερειάρχη της Πε¬ 
ριφέρειας Δυτικής Ελλάδας και β) σε Περιφερειακούς 
Συμβούλους Περιφέρειας Δυτικής Ελλάδας. 

9. Την παράγραφο 3 της υπ'αριθμό 32807/1.9.2014 
(ΦΕΚ 2375Β75.9.2014) κοινής υπουργικής απόφασης 
των Υπουργών Οικονομικών - Εσωτερικών - Παιδείας και 
Θρησκευμάτων - Υποδομών, Μεταφορών και Δικτύων 
«Τροποποίηση της υπ'αριθμ. 24001/11.6.2013 κοινής 
υπουργικής απόφασης (ΦΕΚ 1449Β714.6.2013)», στην 
παρ. 1 του άρθρου 3 προστίθεται περίπτωση «γ.» ως 
εξής: «μεταφέρονται με ιδιώτες μεταφορείς, τα μέσα των 
οποίων πληρούν τις κατάλληλες προδιαγραφές (ζώνες 
ασφαλείας, ΚΤΕΟ, κ.λπ.), λόγω έλλειψης μεταφορικών μέ¬ 
σων δημόσιας χρήσης σε ορεινές, δύσβατες ή νησιωτικές 
περιοχές. Η Περιφέρεια μετά από αιτιολογημένη απόφα¬ 
ση του Περιφερειακού Συμβουλίου μπορεί να συνάπτει 
συμβάσεις με κόστος υπολογιζόμενο έως και το 80% 
του αντίστοιχου μεταφορικού μέσου του μαθηματικού 
τύπου του παραρτήματος της παρούσας». 


10. Τις διατάξεις του άρθρου 176 του ν. 3852/2010, 

όπως αντί καταστάθηκε με το άρθρο 5 του ν. 4071/2012 
(ΦΕΚ 85Α') «Αρμοδιότητες οικονομικής επιτροπής περι¬ 
φερειών», η οικονομική επιτροπή είναι αρμόδια για:. 

1 γ) Για την έγκριση των δαπανών και τη διάθεση των 
πιστώσεων του προϋπολογισμού, εκτός από εκείνες 
που σύμφωνα με τις κείμενες διατάξεις αποφασίζει το 
περιφερειακό συμβούλιο, καθώς επίσης αποφασίζει αι¬ 
τιολογημένα και για τις περιπτώσεις απευθείας ανάθε¬ 
σης εκτέλεσης έργων, προμηθειών, παροχής υπηρεσιών, 
εκπόνησης μελετών που δεν υπάγονται στις διατάξεις 
του ν. 3316/2005 (Α' 42), σε εξαιρετικά επείγουσες πε¬ 
ριπτώσεις 1 δ) Την κατάρτιση των όρων, τη σύνταξη 

των διακηρύξεων, τη διεξαγωγή και κατακύρωση κάθε 
μορφής δημοπρασιών και διαγωνισμών, καθώς και τη 
συγκρότηση των ειδικών επιτροπών διεξαγωγής και αξι¬ 
ολόγησης από μέλη της ή ειδικούς επιστήμονες, υπαλλή¬ 
λους της περιφέρειας ή δημόσιους υπαλλήλους». 

Σύμφωνα με την παράγραφο 3, «το περιφερειακό συμ¬ 
βούλιο μπορεί, για θέματα ιδιαίτερα σοβαρά, με ειδική 
αιτιολογία και με την απόλυτη πλειοψηφία του συνόλου 
των μελών του, να αποφασίζει ότι θα ασκήσει το ίδιο αρ¬ 
μοδιότητες των προηγούμενων παραγράφων. Επίσης το 
περιφερειακό συμβούλιο μπορεί με την ίδια πλειοψηφία 
να αποφασίζει τη μεταβίβαση στην οικονομική επιτροπή 
επιπλέον αρμοδιοτήτων συναφών με τις αρμοδιότητες 
της παραγράφου 1 του παρόντος». 

11. Τις διατάξεις του άρθρου 132 του ν. 4270/2014 
«Διαδικασίες σύναψης συμβάσεων», ισχύουν τα εξής: 
1. Για κάθε σύμβαση του Δημοσίου που συνεπάγεται 
έσοδο ή δαπάνη αυτού, αν δεν ορίζεται διαφορετικά με 
ειδική διάταξη, προηγείται η προβλεπόμενη από τις κατά 
περίπτωση ισχύουσες διατάξεις διαδικασία του ανοικτού 
ή κλειστού διαγωνισμού. Κατ' εξαίρεση επιτρέπεται η 
σύναψη συμβάσεων προμήθειας προϊόντων, παροχής 
υπηρεσιών ή εκτέλεσης έργων με συνοπτική διαδικα¬ 
σία ή διαπραγμάτευση. 2. Κατά τα στάδια αυτών των 
διαδικασιών για τη σύναψη των ανωτέρω συμβάσεων, 
οι αναθέτουσες αρχές επιβάλλεται να αναφέρονται σε 
σαφή και αμερόληπτα κριτήρια επιλογής ώστε να μην 
υπάρχουν διακρίσεις μεταξύ των διαφόρων προσφερό- 
ντων, ανεξάρτητα από το ύψος του προϋπολογισμού, 
της διαδικασίας που ακολουθείται ή από τη φύση των 
δραστηριοτήτων της αναθέτουσας αρχής. 

12. Το άρθρο 32 «Προσφυγή στη διαδικασία με δι¬ 
απραγμάτευση χωρίς προηγούμενη δημοσίευση» του 
ν.4412/2016 (ΦΕΚ 147Α') ισχύουν τα εξής: 

1. Στις ειδικές περιπτώσεις και περιστάσεις που προ- 
βλέπονται στις παραγράφους 2 έως 6, οι αναθέτουσες 
αρχές μπορούν να αναθέτουν δημόσιες συμβάσεις προ- 
σφεύγοντας στη διαδικασία με διαπραγμάτευση χωρίς 
προηγούμενη δημοσίευση. 

2. Η διαδικασία με διαπραγμάτευση χωρίς προηγούμε¬ 
νη δημοσίευση μπορεί να χρησιμοποιείται για δημόσιες 
συμβάσεις έργων, προμηθειών και υπηρεσιών σε οποια¬ 
δήποτε από τις κατωτέρω περιπτώσεις: α) εάν, ύστερα 
από ανοικτή ή κλειστή διαδικασία είτε δεν υποβλήθηκε 
καμία προσφορά ή αίτηση συμμετοχής είτε καμία από 
τις υποβληθείσες προσφορές ή αιτήσεις συμμετοχής 
δεν είναι κατάλληλη, εφόσον δεν έχουν τροποποιηθεί 

ουσιωδώς οι αρχικοί όροι της σύμβασης και με την προ¬ 
ϋπόθεση ότι διαβιβάζεται σχετική έκθεση στην Επιτροπή 
μετά από αίτημά της. β).Για την διαδικασία προ¬ 

μήθειας με διαπραγμάτευση σύμφωνα με το υπ'αριθμ. 
Π1/416/96 έγγραφο του Υπουργείου Εμπορίου και την 
ισχύουσα νομολογία του Ελεγκτικού Συνεδρίου (Πρά¬ 
ξη Δ' 98/99), η έλλειψη θεσμοθετημένου τύπου για τη 
διαδικασία της διαπραγμάτευσης παρέχει τη διακριτι¬ 
κή ευχέρεια στην Αναθέτουσα Αρχή να ακολουθήσει 
οποιαδήποτε διαδικασία κριθεί ότι διασφαλίζει διαφά¬ 
νεια και αντικειμενικότητα, καθόσον δεν περιγράφεται 
στην κείμενη νομοθεσία συγκεκριμένη διαδικασία που 
πρέπει να ακολουθηθεί. 

Η ανάγκη προσφυγής στην συγκεκριμένη διαδικασία 
κρίνεται απαραίτητη προκειμένου να εξασφαλιστεί α) η 
αρχή της ισότιμης και χωρίς διακρίσεις αντιμετώπιση 
όλων των οικονομικών φορέων, β) η ενέργεια με πλήρη 
διαφάνεια, τηρώντας την αρχή της αναλογικότητας, της 
αμοιβαίας αναγνώρισης και της προστασίας του δημό¬ 
σιου συμφέροντος μέσω της χρηστής δημοσιονομικής 
διαχείρισης των διατιθέμενων Δημοσίων πόρων, γ) η 
προστασία των δικαιωμάτων των ιδιωτών και της δια¬ 
σφάλισης της ελευθερίας του ανταγωνισμού. 

Κατόπιν αυτών και για κάθε απαιτούμενη διαπραγμά¬ 
τευση, η οποία θα επιβάλλεται σύμφωνα με τις διατά¬ 
ξεις της παραγράφου 3 της υπ' αριθμό 32807/1.9.2014 
(ΦΕΚ 2375 Β75.9.2014) κοινής υπουργικής απόφασης, 
θα ακολουθείται διαδικασία που θα εξασφαλίζει όλα τα 
ανωτέρω: 

Α. Σε κάθε περίπτωση θα αποστέλλονται έγγραφες προ¬ 
σκλήσεις προς αντιπροσωπευτικό δείγμα προμηθευτών, 
οι οποίοι δραστηριοποιούνται στο χώρο, κατά προτίμη¬ 
ση προέρχονται από την τοπική αγορά, εμπορεύονται τα 
προς προμήθεια αγαθά ή υπηρεσίες, στην οποία πρόσκλη¬ 
ση θα αναγράφεται η ημερομηνία, ώρα, τόπος διεξαγωγής 
της διαδικασίας διαπραγμάτευσης και για λόγους ευρείας 
δημοσιότητας και διαφάνειας, είτε θα δημοσιεύεται στο 
τύπο πρόσκληση ενδιαφέροντος, είτε σε κάθε περίπτωση 
πρόσκληση στην ιστοσελίδα της Περιφέρειας. 

Β. Αρμόδιο συλλογικό όργανο για την εκπροσώπηση 
της Περιφέρειας κατά την διαπραγμάτευση ορίζεται η 
Οικονομική Επιτροπή της Περιφέρειας Δυτικής Ελλάδας 
της οποίας η συγκεκριμένη διαδικασία έχει άμεση συνά¬ 
φεια με τις εκ του νόμου οριζόμενες αρμοδιότητές της. 
Η Οικονομική Επιτροπή έχει την ευχέρεια να επιλέξει τη 
διαδικασία την οποία θα ακολουθήσει έχοντας υπόψη 
τις εκάστοτε διαμορφούμενες οικονομικές συνθήκες και 
τις οποιεσδήποτε ιδιαιτερότητες της προμήθειας των 
υλικών ή υπηρεσιών και διαπραγματεύεται επ'ωφελεία 
των συμφερόντων της Περιφέρειας με έναν ή με περισ¬ 
σότερους ενδιαφερομένους προμηθευτές την τιμή των 
προς προμήθεια αγαθών ή υπηρεσιών έτσι όπως αυτά 
περιγράφονται στην διακήρυξη του διαγωνισμού που 
ισχύει χωρίς καμία τροποποίηση ή μεταβολή. Ανάδοχος 
αναδεικνύεται ο προσφέρων την πλέον συμφέρουσα 
τιμή. Τέλος η Οικονομική Επιτροπή εκδίδει πρακτικό 
ανάδειξης προμηθευτή με την διαδικασία της διαπραγ¬ 
μάτευσης και εξουσιοδοτεί τον αρμόδιο Αντιπεριφερει- 
άρχη για την υπογραφή των σχετικών συμβάσεων. 


Γ. Στην περίπτωση κατά την οποία δεν υπάρχει καμία 
ανταπόκριση των ενδιαφερομένων μερών, τότε η προ¬ 
μήθεια των αγαθών και των υπηρεσιών θα επιτυγχάνεται 
με απευθείας ανάθεση, μετά από απόφαση της Οικονο¬ 
μικής Επιτροπής, από το ελεύθερο εμπόριο κατόπιν έκ¬ 
δοσης πρακτικού άγονης διαδικασίας διαπραγμάτευσης 
από το συλλογικό όργανο. 

Κατόπιν των ανωτέρω και με δεδομένα α) την εκ του 
νόμου αρμοδιότητα της οικονομικής επιτροπής για την 
κατακύρωση του αποτελέσματος των διαγωνισμών και 
την εγκριτική της απόφαση στη συνοπτική διαδικασία, 
β) την ανυπαρξία σχετικών, με την ανάδειξη από την οι¬ 
κονομική επιτροπή αναδόχου και έγκριση αποτελέσμα¬ 
τος με προσφυγή στη διαδικασία της διαπραγμάτευσης, 
διατάξεων, γ) την άσκηση όλων των αρμοδιοτήτων που 
ανήκουν στην περιφέρεια, από το Περιφερειακό Συμ¬ 
βούλιο, δ) το γεγονός ότι εκ των προαναφερομένων δια¬ 
τάξεων δεν συμπεραίνεται η άσκηση της συγκεκριμένης 
αρμοδιότητας ανάθεσης αποτελέσματος από κανένα 
άλλο όργανο ή επιτροπή του Περιφερειακού Συμβουλί¬ 
ου, ε) την αναγκαιότητα μεταβίβασης της αρμοδιότητας 
στην οικονομική επιτροπή, καθόσον είναι συναφής με 
τις λοιπές αρμοδιότητες που ασκεί κατά νόμον. 

Την υπ'αριθ. 52623/24-3-2017 απόφαση του Γενικού 
Γραμματέα της Αποκεντρωμένης Διοίκησης Πελοποννή- 
σου, Δυτικής Ελλάδας και Ιονίου, με την οποία κρίθηκε 
νόμιμη η παρούσα (ΑΔΑ: ΩΔΒΩΟΡ1Φ-3ΥΚ). 

Το γεγονός ότι η παρούσα απόφαση δεν προκαλεί δα¬ 
πάνη σε βάρος του προϋπολογισμού της Περιφέρειας 
Δυτικής Ελλάδας, αποφασίζει: 

Μεταβιβάζει κατ' άρθρο 176 παρ. 1 και 3 του 
ν. 3852/2010, στην Οικονομική Επιτροπή, την αρμοδιό¬ 
τητα να προσφεύγει στη διαδικασία διαπραγμάτευσης 
με πλήρη διαφάνεια και με κάθε δυνατή δημοσιότητα 
και να εγκρίνει και να αποφασίζει την κατακύρωση του 
αποτελέσματος αυτής, για την πραγματοποίηση μετα¬ 
φοράς μαθητών και για τα δρομολόγια, για τα οποία το 
Περιφερειακό Συμβούλιο έχει προηγούμενα αποφασίσει 
τη σύναψη συμβάσεων με ιδιώτες μεταφορείς, κατά τις 
διατάξεις της κοινής υπουργικής απόφασης 32807/2014 
(ΦΕΚ 2375 Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 6 Απριλίου 2017 

Ο Πρόεδρος του Περιφερειακού 

Συμβουλίου Δυτικής Ελλάδας 

ΓΕΩΡΓΙΟΣ ΑΓΓΕΛΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην αριθμ. 17001 οικ. Φ.108.3/16.3.2017 απόφαση 
του Αναπληρωτή Υπουργού Εσωτερικών, που δημοσι- 
εύθηκε στο ΦΕΚ 1233/τ.Β'/07.04.2017, στη σελίδα 10522, 
στην α' στήλη, στον 7ο στίχο από το τέλος, διορθώνεται: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 293/12.04.2017 


Το εσφαλμένο: «βΐ. Μέχρι σαράντα (40) ώρες....» 
στο ορθό: «βΐ. Μέχρι ογδόντα (80) ώρες...». 

(Από το Εθνικό Τυπογραφείο) 


(3) 

Στην 1 η /17-1 -2017 (θέμα 8ο) απόφαση του Διοικητι¬ 
κού Συμβουλίου του Γενικού Νοσοκομείου Θεσσαλονί¬ 
κης «Γ. ΓΕΝΝΗΜΑΤΑΣ - Ο ΑΓΙΟΣ ΔΗ ΜΗΤΡΙΟΣ» οργανική 
μονάδα έδρας ΓΝΘ «Γ. ΓΕΝΝΗΜΑΤΑΣ» που δημοσιεύθη- 
κε στο ΦΕΚ ΦΕΚ 224/31.01.2017 (τεύχος Β') στη σελίδα 
1780 στην Α' στήλη, στον 5 έως 10 στίχο εκ των άνω 
διορθώνεται: 

Το εσφαλμένο: «Την αριθμ. Πρ.Α2β/ΓΠοικ.99927/ 
24-12-2015 απόφαση του Υπουργού Υγείας «Καθιέρωση 
με αμοιβή υπερωριακής, νυχτερινής και εξαιρέσιμων 


ημερών εργασίας του μόνιμου προσωπικού και του 
προσωπικού με σχέση εργασίας Ι.Δ. των Νοσηλευτικών 
Ιδρυμάτων ανά Υγειονομική Περιφέρεια». 

στο ορθό: «α. Την αριθμ. Πρ.Α2β/ΓΠοικ.92202/ 
23-12-2016 απόφαση του Υπουργού Υγείας «Καθιέρωση 
με αμοιβή υπερωριακής, νυχτερινής και εξαιρέσιμων 
ημερών εργασίας του μόνιμου προσωπικού και του 
προσωπικού με σχέση εργασίας Ι.Δ. των Νοσηλευτικών 
Ιδρυμάτων ανά Υγειονομική Περιφέρεια και β.Την αριθμ. 
Πρ. Α2β/ΓΠ95896/23-12-2016 Απόφαση του Υπουργού 
Υγείας «Ενεργείς εφημερίες Χημικών, Βιοχημικών, Βιολό¬ 
γων, Φαρμακοποιών, Νοσοκομειακών Φαρμακοποιών, 
Ψυχολόγων, Φυσικών Νοσοκομείων-Ακτινοφυσικών και 
Κτηνιάτρων των Νοσηλευτικών Ιδρυμάτων ανά Υγειονο¬ 
μική Περιφέρεια»». 

(Από το Γ.Ν. Θεσσαλονίκης 

«Γ. ΓΕΝΝΗΜΑΤΑΣ - Ο ΑΓΙΟΣ ΔΗΜΗΤΡΙΟΣ» 

Οργανική μονάδα έδρας ΓΝΘ «Γ. ΓΕΝΝΗΜΑΤΑΣ»). 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

